Ryan Giggs a fost arestat. El este suspectat că și-a bătut iubita.
Poliția a apărut acasă la Giggs după ce s-a înregistrat o plângere. Galezul formează o relație cu Kate Greville, oficial, din 2018. Giggs a fost eliberat pe cauțiune și a negat acuzațiile.
Ryan Giggs, fostul fotbalist de la Manchester United și actualul selecționer al Țării Galilor, a fost arestat, relatează The Sun. Poliția a fost chemată la casa lui în urma unei plângeri.Antrenorul a fost reținut sub acuzațiile de agresiune asupra iubitei sale, Kate Greville. Cei doi formează un cuplu, în mod oficial, din 2018. Relația a devenit publică la opt luni după divorțul de Stacey, pe care a înșelat-o timp de opt ani cu soția fratelui său."Poliția a fost chemată duminică, la 10:05 pm, în urma unei plângeri. O femeie în jurul vârstei de 30 ani avea răni minore, însă nu a avut nevoie de îngrijiri medicale. Un bărbat de 46 de ani a fost arestat, fiind suspect de agresiune", a spus purtătorul de cuvânt al poliției din Manchester.Giggs a fost eliberat ulterior pe cauțiune. Reprezentantul său legal a negat acuzațiile și a afirmat că sportivul va colabora cu autoritățile.